STI บวก 3% โบรกฯแนะซื้อเป้า 11.65 บ. ชี้กำไร Q3 กระฉูด 88% รับรู้รายได้ AEC เต็มไตรมาส
STI บวก 3% โบรกฯแนะ "ซื้อ" เป้า 11.65 บ. ชี้กำไร Q3 กระฉูด 88% รับรู้รายได้ AEC เต็มไตรมาส
4 พ.ย. 2563

ผู้สื่อข่าวรายงานว่า ราคาหุ้น บริษัท สโตนเฮ้นจ์ อินเตอร์ จำกัด (มหาชน) หรือ STI ณ เวลา 14.30 น. อยู่ที่ระดับ 6.90 บาท บวก 0.20 บาท หรือ 2.99% สูงสุดที่ระดับ 7.10 บาท ต่ำสุดที่ระดับ 6.90 บาท ด้วยมูลค่าการซื้อขาย 13.35 ล้านบาท

ด้าน บล. ดีบีเอสฯ แนะนำ “ซื้อ” ราคาเป้าหมาย 11.65 บาท/หุ้น มองคาดกำไรไตรมาส 3/63 อยู่ที่ 43.48 ล้านบาท เพิ่มขึ้น 87.8% จากปีก่อน จากปีก่อนที่ 23.15 ล้านบาท และเพิ่มขึ้น 4.5% จากไตรมาสก่อน จากไตรมาสก่อนที่ 41.62 ล้านบาท เป็นผลจากการควบรวมผลการดำเนินงานของ AEC เข้ามาเต็มไตรมาสเป็นครั้งแรก และรับรู้ค่าใช้จ่ายจากการตัดจำหน่ายสินทรัพย์ไม่มีตัวตน จากการควบรวม AEC เข้ามา ซึ่งคาดว่าไม่สูงอยู่ที่ 4.6 ล้านบาทในไตรมาสนี้
พร้อมกันนี้ คาดว่าอัตรากำไรขั้นต้นยังดี คาดว่าอยู่ที่ 31.1% เหนือ 30% แม้ว่าจะลดลงต่ำกว่าไตรมาสก่อนที่ 33% แต่ยังอยู่ในระดับสูง
อีกทั้งคาด SG&amp;A ต่อยอดขายทรงตัวต่ำต่อได้ ประเมินไว้ที่ 15.3% จากไตรมาสก่อนที่ 15.5% และยังคงมีแนวโน้มที่ดีลดลงจากปีก่อนที่ 19.3%
ส่วนความกังวลเรื่องการตัดจำหน่ายสินทรัพย์ไม่มีตัวตนจากการควบกิจการน่าจะเริ่มหมดไป ประเมินปีละ 18 ล้านบาท
นอกจากนี้ บริษัทยังซื้อขายที P/E ระดับต่ำเพียง 8.4 เท่าในปีหน้า และการเติบโตยังคงโดดเด่นโตเท่าตัวนับตั้งแต่ควบรวมกิจการ ส่วนอัตราเงินปันผลปีนี้สูงอยู่ที่ระดับ 5.6%
ดังนั้นคงคำแนะนำ “ซื้อ” ใช้ราคาพื้นฐานปี 2564 ที่ 11.65 บาท โดยอ้างอิงกับ P/E ที่ 15 เท่า แนวโน้มปีหน้ายังมีการเติบโตก้าวกระโดดอีก 49.2%